open-index/open-wikipedia-markdown huggingface dataset:
Universitetssenteret på Svalbard

**Universitetssenteret på Svalbard AS** (**UNIS**) er en norsk forsknings- og utdannelsesinstitusjon på Svalbard, grunnlagt i 1993. Det er verdens nordligste utdanningsinstitusjon, og ligger ved sørbredden av Adventfjorden, helt nederst i Longyeardalen i Longyearbyen.

UNIS underviser og driver forskning innen arktisk biologi, geologi, geofysikk og teknologi. UNIS er organisert som et aksjeselskap eid av Kunnskapsdepartementet som driver forskning og undervisning på universitetsnivå.

Halvparten av studenter og stab er utenlandske, og arbeidsspråk på UNIS er engelsk.

Studenter som studerer biologi, geologi, geofysikk eller teknologi kan søke seg for et semester til UNIS i løpet av det tredje og siste året av bachelorgraden. UNIS har i tillegg en rekke kurs som er rettet mot master- og doktorgradsstudenter.

I 2016 hadde UNIS 759 studenter fra 43 ulike land som tok et eller flere kurs i Longyearbyen. Av disse var halvparten internasjonale studenter. I 2012 hadde UNIS 23 fulltids professorer/førsteamanuenser samt 36 deltids professorer (professor II). I tillegg henter UNIS årlig inn ekspertkompetanse innen arktiske studier fra hele verden og i 2012 hadde institusjonen 150 gjesteforelesere.

## Historikk

UNIS ble grunnlagt som en stiftelse i 1993 av de fire universitetene i Oslo, Bergen, Trondheim og Tromsø og hadde det første året 23 studenter og 7 ansatte. I 1995 fikk UNIS et eget bygg. I 2002 ble UNIS omgjort til et aksjeselskap som er heleid av Kunnskapsdepartementet. Per august 2012 er disse universitetene representert i UNIS' styre: UiO, UiB, NTNU, UiT og NMBU. I 2005 ble UNIS-bygget utvidet og ligger nå som en del av Svalbard Forskningspark, som ble offisielt åpnet av kong Harald og dronning Sonja den 26. april 2006. I 2011 inngikk UNIS formelle samarbeidsavtaler med alle de norske universitetene.

I Svalbard Forskningspark er følgende institusjoner samlokalisert: 
* UNIS
* Norsk Polarinstitutt – feltkontor
* EISCAT
* Svalbard museum
* Kunsthall Svalbard
* Svalbard Science Forum

## Referanser


## Eksterne lenker
* 
* unis.no: ''Universitetssenteret på Svalbard''
Ørkenvortesvin

* etiopisk vortesvin
* †kappvortesvin 

**Ørkenvortesvin** (*Phacochoerus aethiopicus*) er en art i svinefamilien som er hjemmehørende i Afrika og finnes blant annet i Eritrea, Djibouti, Etiopia, Somalia.

Ekte vortesvin har en nær sylindrisk kropp med et meget stort hode og to par med ansiktsvorter, som er mest iøynefallende hos hannene. Hannene har støttannlignende hjørnetenner som vokser ut av munnen. Kroppslengden er omkring 100-150 cm, skulderhøyden omkring 50-70 cm, halen 35-45 cm, og vekten 40-110 kg. Vortesvinene holder gjerne halen rett opp når de løper. 

## Underarter
* *P. aethiopicus* (vortesvin)
** *P. a. aethiopicus* (kappvortesvin) (utdødd i 1870-årene)
** *P. a. delamerei* (etiopisk vortesvin) (bestanden er livskraftig)

## Eksterne lenker
*
2,4-D

**2,4-D** eller **2,4-diklorfenoksy-eddikesyre** er et kjemisk stoff, som brukes til ugressbekjempelse (herbicid). Det er et såkalt «hormonmiddel», som virker ved å forstyrre plantenes egne hormoner. Da enfrøbladete planter (gressarter, løk m.fl.) er betydelig mindre følsomme overfor stoffets skadevirkninger, har det især vært brukt i korndyrking mot tofrøbladete ugressarter.

Stoffet inngår – sammen med 2,4,5-T – i haveprodukter som f.eks. «Herbatox» (ikke i salg i Norge), som brukes med tilsvarende virkning i gressplener.

Stoffet kan ved høye konsentrasjoner gi skader på sentralnervesystemet. Det er klassifisert som giftig (Xn) og lokalirriterende (Xi). Der er vedtatt grenseverdier for 2,4-D i direktiv 2002/97/EF, og det høyeste tillatte innhold i drikkevann er 0,1μg/liter.

2,4-D var en del av den blanding, «Agent Orange», som ble brukt under Vietnamkrigen som avløvningsmiddel.

## Referanser
Bartesvin

* Borneo bartesvin
* Sumatra bartesvin

**Bartesvin** (*Sus barbatus*) er en art i svinefamilien som er hjemmehørende i Sørøstasia.

## Beskrivelse
Bartesvinet, som har to par med vortelignende utvekster, har en forholdsvis smal skalle og et langt snuteparti med kraftig bartelignende behåring på oversiden, i forkant av trynet. Bartesvin er en forholdsvis slank art med tynne ekstremiteter. Kroppen er dekket av sparsom lys grå til gråbrun behåring, som gjerne blir kortere og mørkere nedover lemmene. Bartesvinet kan veie opp mot 150 kg og blir normalt 72-85 cm høy ved skuldrene.

## Utbredelse og habitat
Bartesvinet er utbredt i tropiske strøk av Sørøstasia, blant annet på Malakkahalvøya, Sumatra og Borneo. Bestanden på Borneo regnes som en egen underart i dag, men ny forskning har antydet at Borneo bartesvinet er nærmere beslektet med bestanden på Malakkahalvøya enn den på Sumatra, slik det var antatt fram til i senere tid. Det ser derfor ut som om bestanden på Sumatra kan være en egen underart.

Bartesvinet er også nært beslektet med Palawanbartesvinet (*Sus ahoenobarbus*), som tidligere også ble regnet som en underart av *S. barbatus*. Dette er imidlertid nå skilt ut som en egen art. Det er også oppdaget bartesvin på Tawi-Tawiøyene i Filippinene, men dette vet man ikke nok om til å klassifisere i øyeblikket. Det kan være en underart av Palawanbartesvinet eller en helt ny art.

Habitatet utgjør for en stor del tropisk regnskog og mangroveskog.

## Atferd
Bartesvin er flokkdyr som normalt er dagaktive, men som under vandring mellom ulike spiseplasser også kan bli nattaktive. Under slike vandringer kan også flere mindre grupper slå seg sammen til ei stor gruppe. Som nesten alle andre arter i svinefamilien er også bartesvinet alteter.

## Underarter
Navnene nedenfor er i henhold til tidligere klassifiseringer. Ny forskning antyder imidlertid at Malakka bartesvin kan tilhøre samme underart som eller være en variant av Borneo bartesvin.

* *Sus barbatus* (bartesvin, skjeggsvin)
** *S. b. barbatus* (Borneo bartesvin)
** *S. b. oi* (Sumatra bartesvin, Malakka bartesvin)

## Referanser


## Eksterne lenker
*
Flaggene til brasilianske delstater

Denne listen viser flaggene til hver enkel delstat i Brasil.

Fil:Bandeira_do_Acre.svg|Acre
Fil:Bandeira_de_Alagoas.svg|Alagoas
Fil:Bandeira_do_Amapá.svg|Amapá
Fil:Bandeira_do_Amazonas.svg|Amazonas
Fil:Bandeira_da_Bahia.svg|Bahia
Fil:Bandeira_Estado_Ceara_Brasil.svg|Ceará
Fil:Bandeira_do_Espírito_Santo.svg|Espírito Santo
Fil:Flag of Goiás.svg|Goiás
Fil:Bandeira_do_Maranhão.svg|Maranhão
Fil:Bandeira_de_Mato_Grosso.svg|Mato Grosso
Fil:Bandeira_de_Mato_Grosso_do_Sul.svg|Mato Grosso do Sul
Fil:Bandeira_de_Minas_Gerais.svg|Minas Gerais
Fil:Bandeira_do_Pará.svg|Pará
Fil:Bandeira_da_Paraíba.svg|Paraíba
Fil:Bandeira_do_Paraná.svg|Paraná
Fil:Bandeira_de_Pernambuco.svg|Pernambuco
Fil:Bandeira_do_Piauí.svg|Piauí
Fil:Bandeira_Estado_RiodeJaneiro_Brasil2.svg|Rio de Janeiro
Fil:Bandeira do Rio Grande do Norte.svg|Rio Grande do Norte
Fil:Bandeira_Estado_RioGrandedoSul_Brasil.svg|Rio Grande do Sul
Fil:Bandeira_de_Rondônia.svg|Rondônia
Fil:Bandeira_de_Roraima.svg|Roraima
Fil:Bandeira_Santa_Catarina.svg|Santa Catarina
Fil:Bandeira_do_Estado_de_São_Paulo.svg|São Paulo
Fil:Bandeira_de_Sergipe.svg|Sergipe
Fil:Bandeira_do_Tocantins.svg|Tocantins
Fil:Bandeira_do_Distrito_Federal.svg|Brasils Føderale District


## Referanser
Spesialforetak

Et **spesialforetak** (engelsk: *special-purpose vehicle* (SPV) eller *special-purpose entity (SPE)*) er en juridisk person (ofte et aksjeselskap eller, i noen tilfeller, et kommandittselskap) som skapes for å oppfylle smale, spesifikke mål. Normalt dreier dette seg om å isolere finansiell risiko, som regel konkurs, men også skatte- eller lovgivningsrisiko.
Sauda Havn

**Sauda havn** er et havneområde i Indre Ryfylke som innbefatter alle havneområder og offentlige kaianlegg i tilknytning til Saudafjorden. Havna driftes av Sauda Havnevesen. Havnevesenet i Sauda drives som en egen kommunal virksomhet med særregenskap og inngår administrativt i Teknisk enhet. Havnevesenet kjøper den daglige driftstjeneste av Sauda Skipsekspedisjon og kjøper regnskaps- og revisjonstjenester av kommunens økonomikontor.

Antall skipsanløp for godstrafikk ligger årlig på ca. 300, og antall anløp av båter for passasjertrafikk fra Stavanger ligger på 625 (Sand-Sauda-ruten). Utenom dette går det også egne ruter mellom Sauda og Stavanger i vinterhalvåret for reisende til Sauda skisenter i Svandalen. Havna behandlet i år 2000 5 062 containere (ca. 105 000 tonn). Godstrafikk for 2006 var 948 000 tonn, en liten nedgang i forhold til 2005 da trafikken var oppe i 1 041 000 tonn. Dette gjør Sauda til den 26. største havna i Norge ifølge statistikken fra 2006.
Idrettslaget Ny Von

**Idrettslaget Ny Von** (stiftet 8. juni 1945) er et idrettslag som fra Sauda i Rogaland. Idrettslaget er tilknyttet bydelen Saudasjøen, men har medlemmer fra hele kommunen.

Klubben har hovedvekt på vinteridretter og arrangerer årlig «Vinterfestivalen» i alpinbakken i Svandalen.

## Kjente utøvere
* Jorunn Øye, langrenn

## Eksterne lenker
*
Rune Salvesen

**Rune Salvesen** (født 1978) er en norsk forfatter. Han debuterte i 2005 med romanen *Pur Morgen* på Cappelen forlag.

Salvesen gikk videregående skole på Stavanger katedralskole og har studert journalistikk og kultur ved London College of Communication.

Salvesen bidro med dikt i Cappelens debutantantologi *[[Signaler]]* i 1997. Han debuterte med *[[Pur morgen]]* i 2005. Boken ble stemt inn blant årets ti mest populære bøker i *[[Dagbladet]]*. 

I 2009 kom *[[Zookose]]* på Aschehoug. I 2011 kom første bok om den paranoide Jonas Aa fra Stavanger, *Vinden ved verdens ende*, etterfulgt av den frittstående andreboken om Aa, *Ekko av ensomme netter* to år senere.

Salvesen samarbeider med forfatterne Kristin Auestad Danielsen, Peter Franziskus Strassegger og Ørjan Zazzera Johansen i forfatterkollektivet Melkegjengen. Rune Salvesen ble i 2011 opptatt i Den Norske Forfatterforening.

## Bibliografi
* 2005: *[[Pur morgen]]* (roman) ISBN 9788202260286
* 2009: *Zookose* (fortellinger) ISBN 9788203194818
* 2011: *Vinden ved verdens ende* (roman) ISBN 9788203350160
* 2013: *Ekko av ensomme netter* (roman) ISBN 9788203354915
* 2018: *Resten av dagene vil drukne i fjorden* (roman) ISBN 9788202599423
* 2020: *Antifeministen* (roman) ISBN 9788202645618
* 2021: *Bunkers* (roman) ISBN 9788202700164
* 2021: *Lovestorys* (noveller) ISBN 9788282884822
* 2022: *Skjoldmøytrilogien* (roman) ISBN 9788202762025
* 2025: *Landskapet og kosmos* (roman) ISBN 9788202825843

## Priser
* Rogaland fylkeskommunes litteraturstipend 2010 på kr .

## Bibliografi


## Eksterne lenker
*  Rune Salvesen i *Forfatterkatalogen* hos Forfattersentrum
*  Rune Salvesen hos Cappelen Damm
*  Rune Salvesen hos Aschehoug
Henrik Ellefsen

**Henrik Andreas Leo Ellefsen** (født 1971), senere kjent under navnet **Henrik Onarheim**, er en norsk bedrageridømt forretningsmann, som er kjent som en av de domfelte i T5PC-saken, der han ble idømt tre og et halvt års fengsel for sin sentrale rolle i pyramidespillet. Han beskrives av Nettavisen som finansakrobat og konkursrytter, og har tidligere vært aksjemegler i Alfred Berg og Aker Fonds ASA. Han var den av de T5PC-dømte som fikk strengest fengselsstraff. Etter å ha sonet fengselsstraffen flyttet Ellefsen til Roskilde. Ellefsen grunnla senere selskapet LXCCoin Ltd. som oppgav at det utviklet en kryptovaluta, og som nå heter Nxchain.

## T5PC og bedrageridom

Han er sønn av finansmannen Harald Ellefsen, og er kjent som en av bakmennene i pyramideselskapet T5PC. Han ble 21. desember 2007 dømt til fengsel i tre år og seks måneder, hvorav seks måneder betinget og tre år ubetinget, for sin rolle i T5PC-svindelen. Ellefsen ble dømt for grov økonomisk utroskap og brudd på regnskapsloven. Retten valgte også å inndra 3,6 millioner kroner. Ellefsen ble dessuten fradømt retten til å drive næringsvirksomhet i fem år. Hans far, Harald Ellefsen, ble frikjent i den samme saken. I dommen fra Oslo tingrett går det frem at Henrik Ellefsen var en sentral person i T5PC-systemet, som styreformann i PWR Charge, som ifølge dommen ble brukt for å tappe penger fra T5PC. Han var også daglig leder i Exente Securities ASA, som ble solgt fra faren Harald Ellefsen til T5PC.

I Borgarting lagmannsrett ble Ellefsen i 2010 dømt til 3 år og seks måneders fengsel, herav 2 år betinget og 18 måneder ubetinget, til inndragning av 3 641 430 kroner til fordel for statskassen og til tap av rettigheter til å drive selvstendig næringsvirksomhet og retten til å være daglig leder eller å ha annen ledende stilling i noe selskap, og til å være styremedlem i noe selskap. Ellefsens anke over bevisbedømmelsen under skyldspørsmålet ble nektet fremmet, og lagmannsretten tok primært stilling til straffeutmålingen.

## Bokprosjekt

Under en razzia hos T5PC i 2004 fant Økokrim et bokmanuskript skrevet av Henrik Ellefsen, med tittelen *T5PC til tross for bedre vitende – en sann historie om håp og grådighet*. Deler av manuskriptet ble presentert som bevismateriale i retten, og Ellefsen uttalte at han ønsket å gi ut boken. I utdrag fra boken som ble lest opp i retten hadde Ellefsen blant annet skrevet: «Man har startet en pyramide, og tullingene har strømmet til». Han beskrev en verden der T5PC-toppene fråtset i en vanvittig luksus – med kokain, prostituerte, rådyre hoteller og limousiner – bekostet av «80 000 rundlurte mennesker». Videre: «Vi var flokken som satt på gullkalven, og T5PC-medlemmene var tullingene som danset rundt. Vi skålte og skrålte, og var skikkelig internasjonale konger» og «1500 duster sto på stolene sine og sang 'We are the World'».

## Referanser
Harald Ellefsen (forretningsmann)

**Harald Ellefsen** (født 12. juli 1945) er en norsk tidligere forretningsmann som var involvert i en rekke virksomheter fra slutten av 1970-tallet til begynnelsen av 2000-tallet. Han har blitt beskrevet som en av 1980-tallets mest markante norske japper. 

Han ble senere kjent som en av hovedpersonene i straffesakene som gjaldt pyramidespillet T5PC, der han sammen med sønnen Henrik Ellefsen ifølge Økokrim hadde tjent ti millioner på transaksjoner mellom selskaper i T5PC-systemet. Han var en av fem bakmenn som ble tiltalt av Økokrim for grovt økonomisk utroskap i T5PC-saken, og var den eneste av de tiltalte som ble frikjent av Oslo tingrett i 2007. Sønnen Henrik Ellefsen ble i den samme saken dømt til fengsel i tre og et  halvt år. Ellefsens forretningsimperium gikk i stor grad i oppløsning på 2000-tallet og han ble i 2013 beskrevet som «fallert».

## Referanser


## Litteratur
* Geir Imset og Alf R. Jacobsen (1985): «Møte med Det Uegentlige – Harald Ellefsens vei til rikdom», i *Børshaiene*. Oslo, Pax Forlag. ISBN 82-530-1370-1
Glyfosat

**Glyfosat** er den aktive substansen i plantevernmiddelet Roundup, produsert av Monsanto. Den inhibiterer enzymet som produserer 5-enolpyruvylshikimat 3-fosfat og blokkerer biosyntesen av aromatiske aminosyrer i vekster, men er relativt ufarlig for dyr da de mangler enzymet. Glyfosat er verdens mest brukte plantegift, og har dannet et marked for glyfosat-resistente frø.

## Kjemi
Glyfosat er et aminofosfonisk analog til den naturlig forekommende aminosyre glycin, og navnet er en sammentrekning av **gly**cin + **fos**fo- + -at. I 1970 oppdaget John Franz, som den gang arbeidet for Monsanto, at glyfosat kunne brukes som ugressmiddel. I 1987 mottok han National Medal of Technology for sine oppdagelser, og i 1990 mottok han den amerikanske Perkinmedaljen, som gis for oppdagelser innenfor anvendt kjemi.

## Biokjemi

Glyfosat dreper planter ved å blokkere for enzymet *5-enolpyruvylshikimat-3-fosfat syntase* (EPSPS). Det virker ved å katalysere reaksjonen mellom *shikimat-3-fosfat* (S3P) og *fosfoenolpyruvat*, så det dannes *5-enolpyruvyl-shikimat-3-fosfat* (ESP). ESP blir deretter defosforylert, slik at det oppstår chorismat, som er en avgjørende forutsetning for plantenes oppbygning av de aromatiske aminosyrer fenylalanin, tyrosin og tryptofan. Disse aminosyrer brukes som byggestener i peptidkjedene og til dannelse av sekundære stoffskifteprodukter som f.eks. folater, ubikinoner og naftokinoner. Shikimsyre-prosessen finnes ikke hos dyrene, som skaffer seg aromatiske aminosyrer gjennom føden.

## Giftighet
Miljøaktivister har over mange år hevdet at glyfosat er kreftfremkallende, er giftig for vannlevende organismer, og er fatalt giftig for pollinatorer. Påstandene er tilbakevist av produsenten Monsanto/Bayer. Aktivistene har også hevdet at Bayer har tilbakeholdt rapporter om helserisiko.

Glyfosat ble i 2015 klassifisert av FNs og WHOs International Agency for Research on Cancer (IARC) som «trolig kreftfremkallende for mennesker» (IARC gruppe 2A). Klassifisering var basert på uavhengige 1000 studier, der enkelte så på personer som var eksponert gjennom arbeid, supplert med dyreforsøk med «ren» glyfosat og effekter i eksperimentelle systemer. IARC konkluderte med at det var sterke bevis for genotoksisitet både for «ren» glyfosat og produkter der glyfosat inngår.

Monsanto/Bayer er dømt til å betale store erstatninger til pasienter med kreftformen Non-Hodgkins lymfom i USA. Flere dommer har slått fast at Monsanto lenge har kjent til at glyfosat er kreftfremkallende, men har unnlatt å informere om dette. I 2025 ble den mest siterte artikkelen om glyfosats trygghet for mennesker (Williams et. al. 2000) tilbakekalt av forlaget, åtte år etter at det kom frem at den delvis var skrevet av Monsanto selv.

I 2023 ble det påvist en sammenheng mellom bruk av glyfosat og epidemisk nyresvikt blant befolkningen på landsbygda i Sri Lanka. En studie blant befolkningen i Ecuador viste en sammenheng mellom glyfosatkonsentrasjoner i urin og reduserte hjernefunksjoner som konsentrasjonssvikt, språkforståelse og hukommelse.

## Referanser
Ole Martin Solberg

**Ole Martin Solberg** (1879–1946) var en norsk etnograf og sosialantropolog.

Han studerte i Berlin og Leipzig i årene 1900–1906, ettersom ingen slik utdannelse eksisterte i Norge. Han ble avbrutt her av studieopphold blant samene 1902 og blant hopi-indianerne i Arizona 1903–1904. Han tok doktorgraden 1906 i Leipzig med avhandlingen *Beiträge zur Vorgeschichte der Ost-Eskimo. Steinerne Schneidegeräte und Waffenschärfen aus Grönland*, han var 1906–1908 amanuensis ved Etnografisk museum i Kristiania, og deltok 1909 som norsk sakkyndig i forhandlingene om reinbeitespørsmålet ved domstolen i København. I 1917 ble han professor i etnografi og bestyrer for Etnografisk Museum fram til 1945.

Solberg har også skrevet seg inn i norsk arkeologi ved at han i 1907–1909 ledet utgravninger av boplasser på Kjelmøya i Varanger. Funnet er i ettertiden kjent som Kjelmøyfunnene, og refereres fremdeles til som et av de viktigste bidragene til belysning av samisk historie fra eldre jernalder.

## Referanser
Robert Watson

**Robert Tony Watson** en britisk forsker, som i hovedsak har arbeidd med spørsmål rundt luftforurensing, endringer i ozonlaget, klimaendringer og paleoklimatologi. Han var leder for FNs klimapanel fra 1997 til 2002.

Watson har doktorgrad i kjemi fra London universitet i 1973. Han har vært ansatt ved den miljøpolitiske avdelinga i Det hvite hus og ved NASA. Han har arbeidd i Verdensbankens miljøavdeling fra 1996. I august 2007 blei han direktør for strategisk utvikling ved Tyndall-senteret for klimaforskning ved Universitetet i East Anglia i Storbritannia. Fra september samme år er han ledende vitenskapelig rådgiver ved det statlige britiske direktoratet for miljø, matvarer og lokale saker (Department for Environment, Food and Rural Affairs – Defra).

Watson var leder for FNs klimapanel fra 1997. Han hevda her med styrke at det er vitenskapelig påvist at kloden er utsatt for menneskeskapte klimaendringer, og at dette vil ha store sosioøkonomiske konsekvenser. Dette vakte motstand blant annet innen oljeindustrien, og i 2002 sørga Bush-administrasjonen for at Watson blei skifta ut med Rajendra Pachauri.

Watson har også hatt flere andre tunge verv innen klima- og miljøforskning (blant annet hos Verdens meteorologiorganisasjon og FNs miljøprogram). 

Han har fått utmerkelser som Award for Scientific Freedom and Responsibility fra American Association for the Advancement of Science i 1993 og den britiske ordenen St Michael and St George (kommandør) i 2003. Watson blei i dronningas nyttårsliste for 2012 utnevnt til Knight Bachelor. Han blei dermed adla og fikk rett til å føre tiltaleforma *[[sir]]* foran navnet sitt.

## Referanser


## Eksterne lenker
* Kort biografi 
* Kort CV
* Watsons innlegg om klimaendringer 13. november 2000
* Avskjedsseminar i Verdensbanken
* Artikkel i ''New Scientist'' 20. april 2002 om kampanjen for å avsette Watson
* Kommentar i ''Slate'' 22. april 2002 om kampanjen
* Artikkel på forskning.no 24. april 2002 om kampanjen
* Notat fra ExxonMobil om tiltak i forbindelse med klimapanelets arbeid
Pauly Shore

**Paul Montgomery «Pauly» Shore** (født 1. februar 1968) er en amerikansk skuespiller og komiker. Han er kjent for sine opptredener i komifilmer på 1990-tallet.

## Eksterne lenker
* 
*
Crayon Group Holding

**Crayon** er et norsk børsnotert IT-selskap som ble etablert i 2011 gjennom en sammenslåing av selskapene Crayon Group AS og Inmeta ASA. Selskapet sin hovedvirksomhet består av rådgiving innenfor optimalisering av programvarekostnader, skytjenester, IT-drift, og kunstig intelligens. Selskapet har hovedkontor i Nydalen i Oslo, og har over 3300 medarbeidere i 45 land. Crayon Group er Norges tredje største IT-selskap med en samlet omsetning på 26,4 mrd NOK i 2021. Melissa Mulholland er administrerende direktør i Crayon Group fra august 2021. Selskapet spesialiserer seg på teknologi fra blant annet Microsoft, Google, Amazon Web Services, IBM, og Oracle.

## Datterselskap
### Inmeta Consulting
**Inmeta Consulting AS** er et norsk IT-konsulentselskap som ble etablert i 1993, med kontorer i Oslo, Trondheim og Hamar. Selskapets forretningsområder er systemutvikling, datainnsikt, brukeropplevelse, skyintegrasjon og prosjektledelse. Inmeta hadde 200 ansatte i 2021.

## Sponsoravtaler
Crayon har vært generalsponsor av Vålerenga Hockey siden 2020. Rune Syversen, en av Crayon sine grunnleggere, ble som spiller seriemester med Vålerenga i sesonger 1995/1996.
## Referanser


## Eksterne lenker
* 
*
Leonid Hurwicz

**Leonid «Leo» Hurwicz** (1917–2008) var en amerikansk professor i matematikk som mottok Sveriges Riksbanks økonomipris i 2007, sammen med Eric S. Maskin og Roger Myerson. 

Han var født i Russland av jødiske foreldre med polsk nasjonalitet. De flyttet tilbake til Polen like etter at han ble født. Han studerte ved Universitetet i Warszawa og ved London School of Economics. 

Han migrerte til USA i 1940 på grunn av andre verdenskrig.

Han fikk Sveriges Riksbanks økonomipris for å ha lagt grunnlaget for forståelsen for hvordan markeder fungerer. Deres markedsteori, satt fram av Leonid Hurwicz og videreutviklet av Maskin og Myerson, handler om hvordan man får så små økonomiske tap som mulig når man selger og kjøper på markedene.

## Referanser


## Eksterne lenker

* Hjemmeside på University of Minnesota Department of Economics
Eric Maskin

**Eric Stark Maskin** (født 1950) er en amerikansk økonom som i 2007 ble tildelt Sveriges Riksbanks pris i økonomisk vitenskap sammen med Leonid Hurwicz og Roger Myerson.

## Biografi
Maskin ble født i New York den 12. desember 1950, til en ikke-religiøs jødisk familie, og vokste opp i Alpine, New Jersey. Han ble utdannet fra Tenafly High School i Tenafly, New Jersey i 1968, og gikk videre på Harvard University hvor han fikk en Bachelor og Arts i Matematikk og Filosofisk doktorgrad i anvendt matematikk. Etter å ha tatt doktorgraden begynte Maskin ved University of Cambridge i 1976, hvor han var stipendiat ved Jesus College, Cambridge. Han underviste ved Massachusetts Institute of Technology fra 1977&ndash;84 og ved Harvard University fra 1985&ndash;2000, hvor han også var *Louis Berkman Professor of Economics*. I 2000 flyttet han til Institute for Advanced Study i Princeton, New Jersey.

## Grunnlag for Riksbankprisen
Maskin fikk prisen sammen med Leonid Hurwicz og Roger Myerson for å ha lagt grunnlaget for forståelsen for hvordan markeder fungerer. Deres markedsteori, satt fram av Leonid Hurwicz og videreutviklet av Maskin og Myerson, handler om hvordan man får så små økonomiske tap som mulig når man selger og kjøper på markedene.

## Referanser


## Eksterne lenker
Roger Myerson

**Roger Bruce Myerson** (født 1951) er en amerikansk økonom som i 2007 ble tildelt Sveriges Riksbanks økonomipris sammen med Leonid Hurwicz‎ og Eric S. Maskin‎. 

Meyerson, Hurwicz‎ og Maskin‎ ble tildelt Sveriges Riksbanks økonomipris på bakgrunn av å ha lagt grunnlaget for forståelsen for hvordan markeder fungerer. Deres markedsteori, satt fram av Leonid Hurwicz og videreutviklet av Maskin og Myerson, handler om hvordan man får så små økonomiske tap som mulig når man selger og kjøper på markedene.

Meyerson har utgitt bøkene *Game Theory: Analysis of Conflict*, Harvard University Press (1991) og  *Probability Models for Economic Decisions*, Duxbury Press (2005). 

## Publikasjoner (utvalg)
* "Graphs and Cooperation in Games," *Mathematics of Operations Research* 2 (1977), 225&ndash;229.
* "Two-Person Bargaining Problems and Comparable Utility," *Econometrica* 45 (1977), 1631&ndash;1637.
* "Refinements of the Nash Equilibrium Concept," *International Journal of Game Theory* 7 (1978), 73&ndash;80.
* "Incentive Compatibility and the Bargaining Problem," *Econometrica* 47 (1979), 61&ndash;73.
* "Optimal Auction Design," *Mathematics of Operations Research* 6 (1981), 58&ndash;73.
* "Mechanism Design by an Informed Principal," *Econometrica* 51 (1983), 1767&ndash;1797.
* "Two-Person Bargaining Problems with Incomplete Information," *Econometrica* 52 (1984), 461&ndash;487.
* "Bayesian Equilibrium and Incentive Compatibility," in *Social Goals and Social Organization*, edited by L. Hurwicz, D. Schmeidler, and Hugo Sonnenschein, Cambridge University Press (1985), 229&ndash;259.

## Referanser


## Eksterne lenker

* hans hjemmeside på University of Chicago
Gummi arabicum

**Gummi arabicum** er et naturlig gummistoff som utvinnes fra visse arter akasietrær, slike som *Acacia senegal* og *Acacia seyal*.
Det blir primært brukt i næringsmiddelindustrien som stabilisator, og har E-nummer 414. 

Gummi arabicum reduserer overflatespenningen i væsker, noe som fører til økt brusing i kullsyretilsatte leskedrikker. Dette er en av de fysiske egenskapene som blir utnyttet i det populære «Mentos og cola light-geysir»-eksperimentet – også kalt «Mentos-utbrudd»

Gummi arabicum ble også mye brukt som bindemiddel ved fremstilling av piller i apotek.

## Referanser
Den transkaukasiske sosialistiske føderative sovjetrepublikk

**Den transkaukasiske sosialistiske føderative sovjetrepublikk** (russisk:  Закавказская Сове́тская Федерати́вная Социалисти́ческая Респу́блика, ЗСФСР – *Zakavkazskaja Sovetskaja Federativnaja Sotsialistitsjeskaja Respublika, ZSFSR*) var en kortvarig (1922−1936) sovjetrepublikk, bestående av Georgia, Armenia og Aserbajdsjan. Hovedstaden var Tbilisi.

I forbindelse med oppløsningen av det russiske imperium under den russiske revolusjon, dannet provinsene i Kaukasus deres egen føderale stat kalt Den transkaukasiske demokratiske føderale republikk. Innbyrdes nasjonale interessekonflikter og krig med Det osmanske rike førte til oppløsningen av republikken et halvt år senere, i april 1918. 

I de påfølgende år, var det innbyrdes borgerkrig mellom de tre territoriene, og Den røde armé var sterkt involvert. I mars 1922, ble området gjenforent som en sovjetrepublikk, og reorganisert som en enhetlig republikk i desember samme år. I 1936 ble Den transkaukasiske  SFSR oppløst, og de tre provinsene ble omdannet til tre republikker: Den georgiske sosialistiske sovjetrepublikk, Den armenske sosialistiske sovjetrepublikk og Den aserbajdsjanske sosialistiske sovjetrepublikk.

## Frimerker og posthistorie

Før 1923 utga Georgia, Armenia og Aserbajdsjan sine egne frimerker. Føderasjonen begynte å utgi sine egne frimerker den 15. september 1923, og republikkenes egne frimerker ble ugyldige den 1. oktober. De første utgavene var frimerker fra Russland og Armenia med et overtrykk i form av en femkantet stjerne med en fembokstavers forkortelse av føderasjonens navn. Massiv inflasjon gjorde seg gjeldende, og de påfølgende utgaver med føderasjonens egne design − fire verdier med oljefelt som motiv, og fire valører med oljerigger og Sovjet-symboler over fjellene, varierte fra 40 000 til 500 000 rubler. Utgavene på 40 000 og 75 000 rubler ble deretter overstemplet  700 000 rubler. Den 24. oktober ble frimerkene utgitt på nytt med valører fra 1 til 18 gullkopek. Fra og med 1924 brukte føderasjonen Sovjetunionens frimerker.
SPE

**SPE** kan bety:
* et spesialforetak (engelsk: *special purposy entity*)
* *[[The Sound Pattern of English]]* (derunder SPE-fonologi), et lingvistisk verk av Noam Chomsky og Morris Halle
*Society of Petroleum Engineers (SPE)
Solar and Heliospheric Observatory

**Solar and Heliospheric Observatory** (**SOHO**) er et romfartøy som ble skutt opp med en Atlas II-rakett 2. desember 1995 for å studere Solen, og begynte normal drift i mai 1996. Det er et samarbeidsprosjekt mellom European Space Agency (ESA) og NASA. 

Oppdraget var opprinnelig planlagt til å gå over to år, men SOHO er fortsatt operativt etter mer enn ti år i rommet. I tillegg til det vitenskapelige oppdraget, er den for tiden hovedkilden til nær-sanntids soldata for å forutsi været i rommet. 

SOHO er ett av fire romfartøyer som for øyeblikket befinner seg i nærheten av L1-punktet mellom jorden og solen. De andre er Advanced Composition Explorer (ACE), Wind og Deep Space Climate Observatory. Ved L1-punktet, som ligger ca. 0,99 AU fra solen og 0,01 AU fra jorden, er det balanse mellom solens og jordens tiltrekningskraft.

## Referanser
Grigorij Petrovskij

**Grigorij Ivanovitsj Petrovskij** (russisk: Григорий Иванович Петровский,  ukrainsk Григо́рій Іва́нович Петро́вський – *Hryhorij Ivanovytsj Petrovskyj*, født 23. januar 1878 i Kharkov, Ukraina, død 9. januar 1958, Moskva) var en revolusjonær kommunist fra Ukraina, som sammen med Mikhail Kalinin og flere andre var formann av den utøvende sentralkomité i Sovjetunionen i perioden med delt lederskap fra 30. desember 1922 til 12. januar 1938.

Grigorij Petrovskij var aktiv politiker det meste av sitt liv. Han startet sin politiske karriere da han i 1897 ble medlem av  Det russiske sosialdemokratiske partiet (RSDAP). Han var revolusjonær bolsjevik frem til november 1914 da bolsjevikenes fraksjon ble utsatt for forfølgelse og sendt i eksil.

Den 30. desember 1922 ble han en av fire personer som ble valgt til Formann av den Utøvende Sentralkomité. Han hadde dette embedet frem til 12. januar 1938. I 1940 ble han direktør av Sovjetunionens revolusjonsmuseum i Moskva, og vendte aldri mer tilbake til politikken.

## Referanser
Gidsken Braadlie

**Gidsken Braadlie** (født 4. desember 1961) er en norsk bildekunstner som jobber i feltet mellom kunst, aktivisme og konsepter. 

Braadlie er utdannet ved Statens Håndverks- og Kunstindustriskole (1984–1990) i Oslo med bachelor og hovedfag.

## Utstillinger
;Separatutstillinger og prosjekter
* *Kulltegninger* Kafé Tamara Oslo (1990)
* *Helt kokos*, RAM galleri Oslo (1996) 

;Gruppeutstillinger og prosjekter
* *Luna* Seilduksfabrikken Oslo (1995) 
* *Svingninger* Telemark Fylkesgalleri (1999) 

## Eksterne lenker
* Kunstnerregisteret: Gidsken Braadlie
* Dagsavisen Kultur: Tapetsert med kunst
Snowboy

***Snowboy*** er Morten Abels første soloalbum og ble gitt ut i 1997. Hoveddelen av albumet ble spilt inn sommeren 1997 i West Audio studio i Stavanger og ble produsert av Morten Abel, Knut Bøhn og Glenn Rosenstein. I tillegg til vokal, spiller Abel selv gitar, bassgitar, slagverk og keyboard på flere av sporene, og han spiller alle instrumentene på enkelte av sporene. Blant andre musikere som bidrar, er de tidligere bandkollegaene fra Peltz; Kjetil Netteland på bassgitar og Espen Noreger på slagverk. Dessuten er «Visions of Love» spilt inn med Wunderkammer som backingband.

## Sporliste
# «Not Emotional»
# «Helicopter»
# «Later Maybe»
# «Lydia»
# «So Be It»
# «All or Nothing»
# «Get Up (Time Is a Thief)»
# «Our Day's Coming»
# «Visions of Love»
# «Sailor»
# «Leave Her for You»
# «A Day Without Light»
# «Snowboy»
Antoine Wiertz

**Antoine Joseph Wiertz** (født 22. februar 1806 i Dinant, Belgia, død 18. juni 1865) var en belgisk maler og billedhugger i epoken som kalles romantikken. 

Han ble født i Dinant i en relativt fattig familie, og ble medlem av kunstakademiet i Antwerpen i 1820. På grunn at Pierre-Joseph de Paul de Maibe var Wiertz' beskytter, gav kong William I ham et ettårig stipend fra 1821. Mellom november 1829 og mai 1832, oppholdt han seg i Paris og studerte de gamle mestre i Louvre.

I 1828, tok Wiertz del i *Grand Concours*, også kjent som *Concours de Rome*, men kom på annen plass. Han fikk den prestisjefylte *[[Prix de Rome]]* på sitt andre forsøk i 1832, noe som gjorde det mulig for ham å dra til Roma, hvor han var bosatt fra mai 1834 til februar 1837. Da han kom tilbake etablerte han seg i Liège med sin mor.

Under oppholdet i Roma, arbeidet Wiertz med sitt første store verk, *Les Grecs et les Troyens se disputant le corps de Patrocle* («Grekere og troianere sloss om Patroklos' kropp», fullført i 1836), over et tema lånt fra sang XVII fra Homers *[[Iliaden]]*.

## Referanser
Tøffeldyr

* *[[Paramecium aurelia]]*
* *[[Paramecium bursaria]]*
* *[[Paramecium calkinsi]]* 
* *[[Paramecium caudatum]]*
* *[[Paramecium duboscqui]]* 
* *[[Paramecium jenningsi]]*
* *[[Paramecium micronucleatum]]*
* *[[Paramecium multimicronucleatum]]*
* *[[Paramecium nephridiatum]]* 
* *[[Paramecium pentaurelia]]*
* *[[Paramecium polycaryum]]*
* *[[Paramecium primaurelia]]*
* *[[Paramecium putrinum]]*
* *[[Paramecium tetraurelia]]*
* *[[Paramecium woodruffi]]*

**Tøffeldyr** er en gruppe encellede organismer.
De har navnet fra sin noe tøffel-aktige form.
De blir 50-350 mikrometer lange og er kledd med flimmerhår. De svømmer ved å lage bølgende bevegelser med flimmerhårene. 
Hvis de blir forstyrret, snur de svømmebevegelsen.
De er vanlige i stillestående vann.
De lever stort sett av bakterier og andre små celler.

## Referanser


## Eksterne lenker
*
Gunnar Myrdal

**Gunnar Myrdal** (1898–1987) var en svensk samfunnsøkonom og sosialdemokratisk politiker. Han var handelsminister i perioden 1945–47, professor i samfunnsøkonomi ved Handelshøyskolen i Stockholm 1933–47, og professor i internasjonal økonomi ved Universitetet i Stockholm 1960–67. Myrdal mottok Sveriges Riksbanks pris i økonomisk vitenskap til minne om Alfred Nobel i 1974 (delt med Friedrich von Hayek). 

Gunnar Myrdal gifta seg med Alva Myrdal i 1924 (hun døde i 1986). De fikk sønnen Jan Myrdal.

## Bibliografi
* *Prisbildningsproblemet och föränderligheten* (1927; doktorgradsavhandling)
* *Vetenskap och politik i nationalekonomien* (1930)
* *Kris i befolkningsfrågan* (sammen med Alva Myrdal, 1934)
* *An American Dilemma* (del 1–2, 1944)
* *Rika och fattiga länder* (1957)
* *Asian Drama* (del 1–3, 1968)

## Fotnoter

## Referanser

 


## Eksterne lenker
Egentlige gekkoer

se tekst

**Egentlige gekkoer** er en gruppe som omfatter de fleste gekkoer med over 850 arter i alle varme strøk. Eggene har hardt skall, og tåler saltvann. Denne egenskapen, samt at de voksne har tær som gir godt feste til greiner, gir dem mulighet til å krysse havstrekninger ved å seile på drivende vegetasjon. Egentlige gekkoer har ikke øyelokk.

Gekkoene har vært gjennom en serie systematiske oppryddinger. De egentlige gekkoene utgjør nå familien Gekkonidae. De ble tidligere regnet til underfamilien Gekkoninae i en mer omfattende familie Gekkonidae. De andre underfamiliene regnes nå til andre familier, og mange arter fra gamle Gekkoninae er flyttet til de nyopprettede familiene Sphaerodactylidae og Phyllodactylidae.

## Slekter
Det har vært en større systematisk opprydding blant gekkoene. Slektene *[[Asiocolotes]]*, *[[Briba]]*, *[[Carinatogecko]]*, *[[Cosymbotus]]*, *[[Dravidogecko]]*, *[[Geckonia]]*, *Gonydactylus*, *[[Microgecko]]*, *Microscalabotes*, *Palmatogecko* og *[[Teratolepis]]* er ikke lenger gyldige. *Mediodactylus* er skilt ut fra *Cyrtopodion*, og *Rhoptropella* er skilt ut fra *Phelsuma*.

* *[[Afroedura]]*
* *[[Afrogecko]]*
* *[[Agamura]]*
* *[[Ailuronyx]]*
* *[[Alsophylax]]*
* *[[Blaesodactylus]]*
* *[[Bunopus]]*
* *[[Calodactylodes]]*
* *[[Chondrodactylus]]*
* *[[Christinus]]*
* *[[Cnemaspis]]*
* *[[Colopus]]*
* *[[Crossobamon]]*
* *[[Cryptactites]]*
* *[[Cyrtodactylus]]*
* *[[Cyrtopodion]]*
* *[[Dixonius]]*
* *[[Ebenavia]]*
* *[[Elasmodactylus]]*
* *[[Geckoella]]*
* *[[Geckolepis]]*
* *[[Gehyra]]*
* *[[Gekko (vitenskapelig navn)|Gekko]]*
* *[[Goggia]]*
* *[[Hemidactylus]]*
* *[[Hemiphyllodactylus]]*
* *[[Heteronotia]]*
* *[[Homopholis]]*
* *[[Lepidodactylus]]*
* *[[Luperosaurus]]*
* *[[Lygodactylus]]*
* *[[Matoatoa]]*
* *[[Mediodactylus]]*
* *[[Nactus]]*
* *[[Narudasia]]*
* *[[Pachydactylus]]*
* *[[Paragehyra]]*
* *[[Paroedura]]*
* *[[Perochirus]]*
* *[[Phelsuma]]*
* *[[Pseudoceramodactylus]]*
* *[[Pseudogekko]]*
* *[[Ptenopus]]*
* *[[Ptychozoon]]*
* *[[Rhinogecko]]*
* *[[Rhoptropella]]*
* *[[Rhoptropus]]*
* *[[Stenodactylus]]*
* *[[Tropiocolotes]]*
* *[[Urocotyledon]]*
* *[[Uroplatus]]*

## Referanser


## Eksterne lenker
* 
*
Wallace Shawn

**Wallace Michael Shawn** (født 1943) er en amerikansk skuespiller og dramatiker.

## Biografi
Shawn ble født i New York og bor der i dag. Han er sønnen til William Shawn, som var redaktør i *[[The New Yorker]]*, og journalisten Cecille Lyon Shawn. Han har også en bror, Allen Shawn, som er komponist. Shawn studerte ved The Putney School, et privat «liberal arts high school» i Putney, Vermont og tok eksamen med en Bachelor of Arts i historie ved Harvard University. Han studerte også økonomi og filosofi ved University of Oxford, siden han opprinnelig ville bli en diplomat. Shawn reiste også til India som en engelsklærer. Siden 1979 har han hovedsakelig drevet med skuespill.

Partneren hans er skribenten Deborah Eisenberg.

## Referanser


## Eksterne lenker
*
Amadeus

**Amadeus** kan vise til:
* Amadeus (navn), et mannsnavn
* Amadeus (film), en film om Wolfgang Amadeus Mozart
* Amadeus (teaterstykke), et teaterstykke
* Amadeus Austrian Music Award
* Amadeus-parken, en norsk dyrepark i Stange kommune.
Kevin Lima

**Kevin Lima** (født 1962) er en amerikansk regissør. Han har jobbet med en rekke Disney-filmer som for eksempel *[[Tarzan (1999)|Tarzan]]*, *[[En langbeint film]]* og *[[102 dalmatinere]]*. Han er gift med Pixar-animatøren Brenda Chapman.

## Referanser


## Eksterne lenker
*
Sildefamilien

* Alosinae
* Clupeinae
* Dorosomatinae
* Dussumieriinae
* Pellonulinae
* Sundasalanginae

**Sildefamilien** er en gruppe sildefisker. De fleste artene er marine, men noen lever i ferskvann og noen arter er anadrome. Kroppsformen er oval og sammentrykket fra sidene. Artene har få eller ingen tenner. Flere av verdens viktigste kommersielle fiskeslag tilhører denne gruppen.

Det er over 200 arter, fordelt på seks underfamilier.

## Arter som finnes i Norge

* brisling
* maisild
* sardin
* sild
* stamsild
* stillehavssild

## Litteratur

* 
* 
* 

## Eksterne lenker
* 
*
Verdensrankingen i snooker 2006/2007

**Verdensrankingen i snooker 2006/2007** er verdensrangeringen av de 32 beste snookerspillerne i verden for sesongen 2006/2007. 

Poengene i rangeringen er basert på prestasjonene spillerne har gjort de to foregående sesongene, altså sesongene 2004/2005 og 2005/2006.

Som regjerende verdensmester var Graeme Dott seedet som nummer to i rankingturneringer og som nummer en i verdensmesterskapet i snooker

## Kilder
*Oppsett hos cajt.pwp.blueyonder.co.uk
Vestindisk-guineisk Rente- samt Generaltoldkammer

**Vestindisk-guineisk Rente- samt Generaltoldkammer**, ofte omtalt som **Generaltoldkammeret**, var en dansk etat som ble skilt ut fra Rentekammeret ved kongelig resolusjon 7. januar 1760. Generaltoldkammeret fikk ansvar for toll i Danmark-Norge og hertugdømmene Slesvig og Holsten, saker vedrørende Dansk Vestindia og Dansk Guinea, samt saker knyttet til rikets havner og fyr.

I forbindelse med reorganisering av finansforvaltningen etter Napoleonskrigene ble Generaltoldkammeret slått sammen med Kommercekollegiet 8. februar 1816 til Generaltoldkammer- og kommercekollegiet.
Akinada-broen

**Akinada-broen** er en hengebro i Hiroshima, Japan. Den har et hovedspenn på 750&nbsp;meter og en totallengde på 1&nbsp;175&nbsp;meter. Brua ble åpnet 18. januar 2000.

## Eksterne lenker

* Akinada-broen i Structurae databasen
Jenna von Oÿ

**Jennifer** «**Jenna**» **von Oÿ** (født 2. mai 1977) er en amerikansk skuespiller og countrysanger. Hun er best kjent for sin rolle som «Stevie van Lowe» i *[[The Parkers]]* og «Six LeMure» i *[[Blossom]]*. Hun ga også stemme til «Stacey» i animasjonsfilmen *[[En langbeint film]]*.

## Referanser


## Eksterne lenker
* 
* 
*
Abdol Hossein Sardari

**Abdol Hossein Sardari** (1914–1981) var en iransk diplomat som under andre verdenskrig reddet livet til over 1000 jøder i Frankrike fra forfølgelse og mulig Holocaust. På grunn av dette har han i ettertid blitt kjent som den «iranske Schindler».

Sardari hadde ansvaret ved det iranske konsulatet i Paris i 1941. Det var en koloni av iranske jøder bosatt i Paris da Hitler okkuperte byen i 1941. Sardari klarte å overbevise de tyske nazistene om at de iranske jødene var iranere og hadde bodd i Iran siden Kyros den stores tid, og at de derfor falt under beskyttelsen til Iranske lover. Som resultat ble ikke persiske jøder angrepet eller internert av nazi-regimet. Sadari skaffet også iransk pass til en rekke ikke-iranske jøder slik at de ble reddet fra forfølgelse.

Etter krigen ble Sadari anklaget for å ha utstedt uautoriserte pass og forlot derfor det iransk Utenriksdepartementet og begynte isteden å arbeide for National Iranian Oil Company på 1950-tallet. Han flyttet til England i midten av 1950-årene. 

Hans handlinger var lite kjent inntil 2004, da han ble tildelt en pris posthumt av Simon Wiesenthal-senteret (mottatt av hans nevø Fereydoun Hoveyda).

## Annet
Den iranske tv-serien *[[Madare sefr darajeh]]* (på norsk: *Null graders sving*) fra 2007 er løst basert på hans handlinger.

## Referanser


## Eksterne lenker
* POSTHUMOUS HONORS FOR IRANIAN MUSLIM DIPLOMAT WHO SAVED JEWS DURING WWII (The Simon Wiesenthal Center)
Haagensen

**Haagensen** eller **Hågensen** kan vise til:

*Bjarne Haagensen
*Erich Haagensen Jaabech
*Marianne Haagensen Øien
*Nils-Øivind Haagensen
*Ole Haagensen
*Tina Haagensen
*Yngve Hågensen
*Svein Haagensen
Bjerke Idrettslag

**Bjerke Idrettslag** (**Bjerke IL**) er en idrettsklubb fra Nannestad i Akershus som ble stiftet i 1936. Klubben er mest kjent for sin langrennsavdeling, men har også grupper innen fotball og skiskyting. Fotballgruppen er skilt ut i klubbenheten Bjerke IL Fotball, mens langrenn- og skiskyttergruppen har navnet Bjerke IL Ski. Tidligere hadde klubben også en aktiv friidrettsgruppe.

Bjerke IL Ski har et flott ski- og skiskytterstadion på Nordåsen i Maura. Skiskytterstadionet ble asfaltert på standplass i 2009. Bjerke IL Ski har flere store skiskytterrenn på Nordåsen skistadion hvert år, blant annet Bendit/Bama Skiskytterfestival og Nordåsenrennet. Bendit/Bama Skiskytterfestival har Bjerke arrangert siden 2007, og klubben har en 5 års avtale med Bama om rennet. Bjerke IL Ski investerte i en ny løypemaskin i 2009/2010-sesongen. Bjerke IL Ski og Nannestad Skiklubb arrangerer også Dælhierennet hvert år i Nannestad sentrum, et skirenn for barn i alle aldre med løyper på 500 m, 1 km, 2 km og 5 km. Dæhlierennet har ca. 1000 deltagere hvert år. Bjerke IL har bygget nytt klubbhus på skistadionet Nordåsen i 2011/2012. Klubbhuset, som har kostet omtrent 6 millioner kroner er finansiert ved hjelp av støtte fra Nannestad kommune, som har betalt 60 % av byggekostnadene. Resten av bygget er finansiert av Bjerke selv og via diverse stønader og spillemidler fra Norsk Tipping. Det nye klubbhuset er 400 m² stort og rommer kjøkken, oppholdsrom (varmestue), garderober og toaletter. Den gamle varmestua på Nordåsen er til sammenligning et 25 m² stort rom og ble brukt til kjøkken/kiosk under skirenn. 

Klubben ble norske mestere i langrenn, stafett for menn i 1980, 1981, 1983, 1989 og 1990. Kvinnene vant stafetten i 1984.

Klubbens mest kjente medlemmer har vært Lars Erik Eriksen og Anette Bøe. Begge er flere ganger norske mestere individuelt, og begge er mottakere av Holmenkollmedaljen. Roeren Alf Hansen var også aktiv i klubben der Terje Bogen i en lengre periode fungerte som hovedtrener

## Tabell

## Eksterne lenker
* Klubbens nettsider
Øresundsbanen

**Øresundsbanen** (svensk: *Öresundsbanan*) er en jernbanestrekning som går mellom København i Danmark og Malmö i Sverige. Den er del av Øresundsforbindelsen som ble åpnet 1. juli 2000.

4. desember 2010 ble Citytunneln åpnet. Reisetiden ble dermed forkortet med et par minutter fra Malmö C, 10 minutter fra Lund, og 20 minutter fra Triangeln stasjon i Malmö. Det har også blitt mulig å kjøre flere tog. Før åpningen av Citytunneln har passasjerer over broen i rushtiden ofte bare fått ståplasser.

## Linjekart

|}

## Referanser

## Eksterne lenker
* Banedanmark Netredegørelsen 2014 Bilag 3.1A Baner i Danmark
Alois Lipburger

**Alois Lipburger** (født 1956 i Andelsbuch, Vorarlberg, Østerrike, død 2001 i Füssen, Bayern, Tyskland) var en østerriksk skihopper og hopptrener. Han vant VM-sølv i storbakke under VM i Lahtis i 1978 bak finske Tapio Räisänen. I tillegg har han vunnet to verdenscuprenn i skihopping. Begge seirene kom i Ironwood, USA i 1980/1981-sesongen.

Etter karrieren studerte Lipburger sport, filosofi og psykologi ved universitetet i Innsbruck, før han ble ansatt som lærer og trener ved skigymnastet i Stams, Tirol. Først på 80-tallet var Lipburger trener for det tyske kombinertlandslaget, før han i sesongen 1985/1986 fikk ansvaret for det franske hopplandslaget. Fra og med sesongen 1999/2000 var han østerriksk landslagstrener i skihopping.

Lipburger omkom i en bilulykke ved Füssen i Bayern på vei hjem fra verdenscuphopprennene i Willingen i 2001. Han etterlot seg kona Carlyn, som opprinnelig kom fra USA, og deres to barn.

## Referanser


## Eksterne lenker
*
Jeanette Fredrique Löf

**Jeanette Fredrique Löf** (Johanna Fredrica Löwen), født 1760 død 1813, var en svensk skuespiller, sin tids primadonna på den svenske teaterscene før Emilie Högquist.

Hennes far hadde en finere tjenesteposisjon ved det kongelige hoff. Hun ble opplært i skuespilleryrket av den kjente franske skuespilleren Jacques Marie Boutet de Monvel, som var direktør for den svenske scenen i Bollhuset 1781–1786 og leder for en fransk gruppe skuespillere som var blitt ansatt for å lære opp en ny generasjon av svenske skuespillere i den nye stilen.

Hun hadde også en favorisert posisjon takket være hennes fars posisjon. To av hennes syv søstre ble gift med adelsmann og hennes karriere fikk stor støtte fra aristokratiet, blant annet også fra kong Gustav III av Sverige. Hun ble ansatt ved teateret i 1787 og hun hadde sin premiere på Kungliga Dramatiska Teatern i Stockholm den 6. mai 1788 hvor hun hadde rollen som Siri Brahe i stykket *Siri Brahe og Johan Gyllenstierna*, skrevet av kong Gustav III selv. Hun var umiddelbart en suksess. Hun ble beskrevet som vakker og talentfull, en «gresk skjønnhet», det vil si at hun hadde et klassisk utseende, og hun hadde en myk og klar stemme foruten sjarm og personlighet.

Fredrica Löf spilte hovedsakelig roller som elskerinne og heltinne. Hun gjorde skandale med sitt liv utenfor teateret, men var også en av de aller første kvinnelige skuespillere i Sverige som spilte en mannsrolle med Inga Åberg, 1794. Hun forlot teateret i 1809 og døde i 1813, i henhold til samtiden av en form for skade i hjernen.

## Se også
* Elisabeth Olin

## Referanser